rejauldu/bengali-wikipedia huggingface dataset:
কবি জ্ঞানদাস (শ্রীমঙ্গল, মঙ্গল ঠাকুর বা মদনমঙ্গলা নামেও পরিচিত ছিলেন) একজন মধ্যযুগীয় বাংলা কবি।  তার জন্ম ১৫৩০ সিউড়ী ও কাটোয়ার অন্তর্বর্তী কাঁদরা নামক গ্রামে  মঙ্গলাখ্য বিপ্রবংশে। তিনি ষোল শতকের পদাবলী সাহিত্যের একজন সেরা কবি। তার সুনাম চন্ডীদাস বা বিদ্যাপতির চেয়ে কোন অংশে কম নয়। তার জীবন সম্বন্ধে খুব বেশি কিছু জানা যায় না। তিনি ছিলেন ভক্ত বৈষ্ণব সে জন্য তার পদে ভক্তের আবেগ বেশি পাওয়া যায়। সেকালের বটপত্রে জ্ঞানদাস সম্পর্কে সামান্য কিছু তথ্য আছে।   পরিচয়  শ্রীচৈতন্যের জীবনী লিখেছেন কৃষ্ণদাস কবিরাজ। তার চৈতন্যচরিতামৃত গ্রন্থে জানা যায়, জ্ঞানদাস নিত্যানন্দ শাখার একজন বৈষ্ণব। নিত্যানন্দ ছিলেন চৈতন্যের ঘনিষ্ঠ সহচর এবং বাংলার বৈষ্ণব সমাজের খুব বড় নেতা। জ্ঞানদাসের অনেক পদে নিত্যানন্দের ভক্তি ও প্রশংসা আছে। পদগুলো পড়লে মনে হয় জ্ঞানদাস নিত্যানন্দকে অনেক কাছ থেকেই দেখেছিলেন। নিত্যানন্দের মৃতুর পর তার দ্বিতীয়া স্ত্রী জাহ্নবা দেবী বৈষ্ণব সমাজের নেত্রী হয়েছিলেন। জ্ঞানদাস ছিলেন জাহ্নবা দেবীর শিষ্য। চৈতন্যের মৃত্যুর পর বাংলাদেশে বৈষ্ণব গ্রন্থগুলো প্রচারের দায়িত্ব যাঁরা নিয়েছিলেন, নরোত্তম দাস (আনুমানিক ১৫৪০-১৬১০) তাদের মধ্যে একজন। তিনি রাজশাহী জেলার খেতুরি নামক স্থানে এক মহা উৎসবের আয়োজন করেছিলেন এবং উৎসবে বাংলাদেশের সব বৈষ্ণবকে ডেকেছিলেন। সেই মহামেলায় জ্ঞানদাসও অংশ নিয়েছিলেন বলে জানা যায়। তখন নাকি তার বয়স প্রায় পঞ্চাশ বছর। জ্ঞানদাস বলরাম দাস, গোবিন্দ দাস প্রমুখ বৈষ্ণব কবিদের সমসাময়িক হতে পারেন।   জন্ম ও জীবন  কারো মতে, তার জন্ম ১৫৩০ সালে; কারো মতে ১৫২০ থেকে ১৫৩৫ সালের মধ্যে। জন্ম পশ্চিমবঙ্গের বর্ধমান  (অধুনা পূর্ব বর্ধমান) জেলার কাঁদড়া গ্রামে। কাটোয়া  থেকে বোলপুর গামী বাসে  ২৬ কিমি বা ফুটিসাঁকো  থেকে তিন কিমি আগে কান্দরা । নিত্যানন্দের জন্মস্থান একচক্রা বা একচাকা গ্রামের কাছাঁকাছি এই কাঁদড়া গ্রাম। এখানে জ্ঞানদাসের একটি মঠ ও রাধা গোবিন্দের মন্দির আছে। জ্ঞানদাসের মৃত্যু উপলক্ষে প্রতিবছর পৌষ মাসের পূর্ণিমার সময় এই জায়গায় মেলা হয়। জ্ঞানদাস অবিবাহিত ছিলেন বলে জানা যায়। অন্যমতে, তিনি বিয়ে করেছিলেন এবং তার একটি পুত্র ছিল।   সাহিত্যকর্ম  জ্ঞানদাস একজন উৎকৃষ্ট পদাকার ছিলেন। তার কিছু স্মরনীয় পদ আছে। যেমন, রূপ লাগি আঁখি ঝুরে গুণে মন ভোর, কিংবা সুখের লাগিয়ে এ ঘর বান্ধিলুঁ ইত্যাদি। এই সব পদ বৈষ্ণব সাহিত্যকে সমৃদ্ধ করেছে। পদাবলীর গুণ ও মান বৃদ্ধিতে জ্ঞানদাসের একটি বিশিষ্ট ভূমিকা আছে। ষোল শতক পদাবলীর স্বর্ণযুগ। জ্ঞানদাস এই স্বর্ণযুগের কবি। ভক্তের অনুভূতিকে কবিতায় প্রকাশ করার অপূর্ব প্রতিভা তার মধ্যে ছিল।  শব্দব্যবহার ও ভাষাভঙ্গি একই রকম বলে জ্ঞানদাসকে চন্ডীদাসের অনুসারী বলা হয়। অকৃত্রিম সহজ রচনারীতির দিক থেকে চন্ডীদাসের সঙ্গে তার মিল অবশ্যই আছে। কিন্তু জ্ঞানদাস একজন সতন্ত্র কবি। আধুনিক কালের গীতিকবিতার বৈশিষ্ট তার পদে পাওয়া যাবে।  জ্ঞানদাসের নামে প্রায় শ'দুয়েক পদ চালু আছে। ব্রজবুলিতেও তিনি অনেক পদ রচনা করেছেন। তবে তার বাংলা পদগুলো ব্রজবুলির পদের তুলনায় অনেক ভাল। তবে রুুপানুরাগের পর্যায়ের পদ গুলোই জ্ঞানদাসের কলমে প্রাণবন্ত হয়ে  উঠেছে। দুটো রুুপানুরাগের পর্যায়ের পদ হল--   বাংলা সাহিত্যের ইতিহাস, প্রথম খন্ড, সুকুমার সেন, আনন্দ পাবলিশার্স। জ্ঞানদাস সঙ্গীত বিষয়েও একজন বিশেষজ্ঞ। একালে রবীন্দ্রনাথ ও নজরুল যেমন নিজেদের লেখার গানে সুর দিয়েছেন, সেকালে জ্ঞানদাসও একই কাজ করেছেন। সম্ভবত এ ক্ষেত্রে জ্ঞানদাস বাংলা সাহিত্যে প্রথম ব্যক্তি, যিনি গান লিখে সুর দিয়েছেন। কীর্তন গানেও তার দক্ষতা ছিল বলা হয়। কীর্তনের নতুন ঢঙ তিনি তৈরি করেছিলেন।  তথ্যসূত্র  বিষয়শ্রেণী:১৫৬০-এ জন্ম বিষয়শ্রেণী:বাঙালি কবি বিষয়শ্রেণী:বাঙালি লেখক
মালিনা ওপাল উইসম্যান (জন্ম মার্চ ১২, ২০০৩) একজন মার্কিন শিশু অভিনয় শিল্পী এবং মডেল। তিনি ২০১৪ সালে মুক্তিপ্রাপ্ত মার্কিন সুপারহিরো ভিত্তিক দৃশ্যকাব্যের চলচ্চিত্র টিনএজ মিউটেন্ট নিনজা টর্টলস-এ তরুণী এপ্রিল ও'নেইল-এর ভূমিকায় অভিনয় করার জন্য, এছাড়াও মার্কিন টেলিভিশন চ্যানেল সিবিএস-প্রচারিত সুপারহিরো দৃশ্যকাব্যের ধারাবাহিক সুপারগার্ল-এ তরুণী কারা যোর-এল এর ভূমিকায়, এবং মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক এ্য সিরিজ অব আনফর্চুনেট ইভেন্টস-এ ভায়লেট বোদলেয়ার ভূমিকায় অভিনয় করার জন্য বিশেষ ভাবে পরিচিত।  জীবন এবং কর্মজীবন উইসম্যান হল নিউ ইয়র্ক শহর-কেন্দ্রিক একজন মডেল এবং অভিনেত্রী। তিনি মাত্র আট বছর বয়সে মডেলিং করার মাধ্যমে তার কর্ম জীবন শুরু করেন, যেখানে তার মায়ের পদাঙ্ক অনুসরণ করে তার মায়ের-ই প্রতিনিধিত্বমূলক প্রতিষ্ঠান তাকে আবিষ্কার করেছিল। তাকে কয়েকটি বৃহত্তর এবং জনপ্রিয় ব্রান্ডে এবং নকশাকারীদের জন্য কাজ করতে দেখা গিয়েছে, যেগুলোর মধ্যে  ক্যালভিন ক্যালেন, রাল্ফ লওরেন, লেভি'স, বেনেটন, ডিকেএনওয়াই, এইচএন্ডএম সহ আরো অনেক গুলো।  অভিনেত্রী হিসেবেও তাকে কিছু বিজ্ঞাপনে আর্বিভূত হতে দেখা গিয়ে, যেগুলো হল; এসিটি মাউথওয়াশ, মেয়বিলিন, পুরেল, এবং মাই লিটন পোনি।  তিনি একজন চলচ্চিত্র অভিনেত্রী হিসেবে অভিষিক্ত হন, ২০১৪ সালে মুক্তিপ্রাপ্ত মার্কিন কল্পবিজ্ঞান, রণ এবং হাস্যরস দৃশ্যকাব্যমূলক চলচ্চিত্র টিনএজ মিউটেন্ট নিনজা টর্টলস-এ তরুণী এপ্রিল ও'নেইল ভূমিকায় অভিনয় করার মধ্য দিয়ে,  চলচ্চিত্রটিতে তার অভিনয় করা ভূমিকাটির সাবালিকা সংস্করণে অভিনয় করেছিলেন জনপ্রিয় মার্কিন অভিনেত্রী মেগান ফক্স।   ২০১৫ সালে, উইসম্যানকে মার্কিন টেলিভিশন চ্যানেল সিবিএস এবং সম্প্রচার ভিত্তিক প্রতিষ্ঠান ওয়ার্নার ব্রোস এর টেলিভিশন চ্যানেল ওয়ার্নার ব্রোস টেলিভিশন এর সুপারহিরো ধারাবাহিক সুপারগার্ল-এ তরুনী কারা যোর-এল এর ভূমিকায় অভিনয় করতে দেখা যায়, পরবর্তী থেকে বর্তমান পযন্ত এই চরিত্রটির প্রাপ্তবয়স্ক সংস্করণে অভিনয় করছেন মার্কিন অভিনেত্রী মেলিশা বেনোইট। ২০১৬ সালে, উইসম্যানকে থারস্টি নামক একটি দৃশ্যকাব্যিক মার্কিন চলচ্চিত্রে হাজির হতে দেখা যায়, এছাড়াও হাস্যরস চলচ্চিত্র নাইন লইফস-এ "রেবেকা ব্রান্ড" নামক একটি গুরুত্বপূর্ণ ভূমিকায়ও অভিনয় করেছেন, চলচ্চিত্রটিতে আরো অভিনয় করেন মার্কিন অভিনেতা কেভিন স্পেসি এবং অভিনেত্রী জেনিফার গ্রেন্জার, যেটি ২০১৬ সালের আগস্ট মাসে মুক্তি পায়।   ২০১৭ সালে উইসম্যান, সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক এ্য সিরিজ অব আনফর্চুনেট ইভেন্টস-এ ভায়োলেট বোদলেয়ার হিসেবে অভিনয় করা শুরু করেন।   চলচ্চিত্রসমূহ চলচ্চিত্র  সাল শিরোনাম ভূমিকা মন্তব্য ২০১৪ টিনএজ মিউটেন্ট নিনজা টর্টলস তরুনী এপ্রিল ও'নেইল  ২০১৬ থাস্টি গার্ল অন পিঙ্ক ২০১৬ নাইন লাইফস রেবেকা ব্রান্ড  ছোট পর্দা  সাল শিরোনাম ভূমিকা মন্তব্য ২০১৫–২০১৬ ডিভিকার্ট পিপল রেনে এপস্টেইন ২ টি পর্ব ২০১৫–২০১৭ সুপারগার্ল তরুন কারা যোর-এল ৭টি পর্ব (মেলিশা বেনোয়েট প্রাপ্তবয়স্ক চরিত্রটিতে অভিনয় করেন) ২০১৭–বর্তমান এ্য সিরিজ অব আনফর্চুনেট ইভেন্টস ভায়োলেট বোদলেয়ার ৮ টি পর্ব; মূল ভূমিকা  তথ্যসূত্র  বহিঃসংযোগ    Konbini - Interview (2017)  বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২০০৩-এ জন্ম বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন শিশু মডেল বিষয়শ্রেণী:নিউইয়র্ক (অঙ্গরাজ্যের) নারী মডেল বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:নিউ ইয়র্ক শহরের মডেল বিষয়শ্রেণী:নিউ ইয়র্ক সিটির মডেল
গ্রিক পুরাণে, আস্তেরিয়া (প্রাচীন গ্রিক: Ἀστερία) নামে এগারজন ব্যক্তি ছিলেন। তারা হলেন টাইটান কয়উস ও ফয়বের কন্যা, আমাজন নারী, হেলিয়াড, ডানাইড, আলকিনাইডিস, করোনাসের কন্যা, তেউসারের কন্যা, ফোকাসের উপপত্নী, বেলেরোফোনের উপপত্নী, অ্যাথেনীয় দাসী, এবং তেলেমাকো অপেরার চরিত্র।   কয়উসের কন্যা  আস্তেরিয়া ছিলেন টাইটান কয়উস ও ফয়বের কন্যা এবং লেটোর বোন।Hesiod, "Theogony", 404ff। হেসিয়ডের থিওগনি অনুসারে, পের্সেসের ঔরসে তার গর্ভে একটি সন্তান জন্মে, সে হল ডাইনিদের দেবী হেকাতে।Hesiod, "Theogony", 409–11   আমাজন নারী  আস্তেরিয়া ছিলেন হিরাক্লিজ কর্তৃক খুন হওয়া নবম আমাজন নারী।Diodorus Siculus, "Library of History", 4. 16.3 (on-line text)।   হেলিয়াড  আস্তেরিয়া বা আস্তরিস ছিলেন হেলিয়স ও ক্লিমেনে বা সেটোর কন্যা। নদীর দেবতা হাইডেসপিসের সাথে তার বিয়ে হয় এবং তাদের পুত্র ডেইয়াডিস ভারতের রাজা হন।   ডানাইড  আস্তেরিয়া ছিলেন ডানাইডদের একজন, যারা বিয়ের রাতে তাদের স্বামীকে খুন করত এবং ডানাউসের কন্যা। আস্তেরিয়া স্বল্প সময়ের জন্য চাইতাসের স্ত্রী ছিলেন।   আলকিনাইডিস  আস্তেরিয়া আলকিনাইডিসদের একজন ছিলেন। সে তার বোনদের সাথে সমুদ্রে উড়ে যায় এবং মাছরাঙ্গা পাখিতে রূপান্তরিত হয়।Suda s. v., "Alkyonides"।   করোনাসের কন্যা  আস্তেরিয়া করোনাসের কন্যা এবং সম্ভবত তিনি এবং অ্যাপোলো ভবিষ্যৎদ্রষ্টা ইডমনের পিতামাতা।Scholia on Apollonius Rhodius, Argonautica, 1. 139, citing Pherecydes of Leros।   তেউসারের কন্যা  তেউসার এবং সাইপ্রাসের ইউনের কন্যার নামও আস্তেরিয়া ছিল।Tzetzes, "Lycophron", 450।   ফোকাসের উপপত্নী  আস্তেরিয়া বা আস্তেরোডিয়া ছিলেন ফোকাসের উপপত্নী। তাদের সন্তান ক্রিসাস ও পানোপাস।Tzetzes, "Lycophron", 939।   বেলেরোফোনের উপপত্নী  আস্তেরিয়া ছিলেন হাইডিয়াসের কন্যা। তিনি বেলেরোফোনের উপপত্নী এবং তাদের সন্তান হাইডিসস। তার পুত্র কারিয়া শহর প্রতিষ্ঠা করেন, যা তার নামেই নামকরণ করা হয়।Stephanus of Byzantium, s. v. Hydissos।   অ্যাথেনীয় দাসী  আস্তেরিয়া একজন অ্যাথেনীয় দাসী ছিলেন যাকে মিনোতরের সম্ভাব্য উৎসর্গ করা হওয়ার কথা ছিল, যা ফুলদানির চিত্রের অঙ্কিত হয়।Corpus Inscriptionum Graecarum 4. 8185 (painting on François Vase)।   তেলেমাকো অপেরার চরিত্র  ক্রিস্টফ ভিলিবাল্ড গ্লুক তার ১৭৬৫ সালের তেলেমাকো অপেরার একটি চরিত্রের নাম দেন আস্তেরিয়া। অপেরাটি হোমারের ওডিসি অবলম্বনে হলেও, সেখানে এই নাম ছিল না।   তথ্যসূত্র   বিষয়শ্রেণী:গ্রিক দেবী বিষয়শ্রেণী:গ্রিক পুরাণে নারী
thumbnail|300px|right|সৌদি আরবে বিন লাদেন পরিবারের অফিস দালান  বিন লাদেন পরিবার (, bin Lādin) বা বিন লাদিন পরিবার হচ্ছে সৌদি আরবের অভিজাত একটি পরিবার, যেটি সৌদি রাজ পরিবারের সাথে অন্তরঙ্গভাবে সম্পর্কযুক্ত। এই পরিবারটি মিডিয়ার সামনে বহুলভাবে প্রসিদ্ধি লাভ করে এর একজন সদস্য ওসামা বিন লাদেনের তৎপরতার জন্য। যিনি আল কায়েদার প্রতিষ্ঠাতা আমীর ছিলেন। অর্থনৈতিক দিক দিয়ে বিন লাদেন পরিবারকে প্রতিনিধিত্ব করে সৌদি বিনলাদিন গ্রুপ, যা বৈশ্বিক তেল বাণিজ্য এবং ইকুইটি ব্যবস্থাপনার মাধ্যমে বাৎসরিক ২ বিলিয়ন ডলার আয় করে থাকে। এবং বিনলাদিন গ্রুপের রয়েছে বিশ্বের সর্ববৃহৎ নির্মাণশিল্পের ফার্ম। এই কন্সট্রাকশন ফার্মের অধীনে লন্ডন, দুবাই এবং জেনেভায় অফিস রয়েছে।  পরিবার সারণী  মুহাম্মাদ বিন আওয়াদ বিন লাদেন (১৯০৮–১৯৬৭) এর সন্তানগণ:  সালেম বিন লাদেন (১৯৪৬–১৯৮৮) বিবাহ Caroline Carey এর সাথে  আলি বিন লাদেন  সাবেত বিন লাদেন (মৃ. ২০০৯)  মাহরুস বিন লাদেন  হাসান বিন লাদেন  বকর বিন লাদেন  খালেদ বিন লাদেন  ইয়েসলাম বিন লাদেন (জন্ম: ১৯৫০) বিবাহ Carmen bin Ladin (জন্ম: ১৯৫৪) এর সাথে  ওয়াফাহ দুফোর (জন্ম: ১৯৭৮)  নাজিয়া দুফোর (জন্ম: ১৯৭৯)  নুর দুফোর (জন্ম: ১৯৮৭)  গালিব বিন লাদেন  ইয়াহইয়া বিন লাদেন  ওমর বিন লাদেন  আব্দুল আযীয বিন লাদেন  ঈসা বিন লাদেন  তারেক বিন লাদেন  আহমদ বিন লাদেন  ইবরাহীম বিন লাদেন  শফীক বিন লাদেন  ওসামা বিন লাদেন (১৯৫৭–২০১১) বিবাহ নাজওয়া গানেম (জন্ম: ১৯৬০) এর সাথে  খলীল বিন লাদেন  সালেহ বিন লাদেন  হায়দার বিন লাদেন  সা'দ বিন লাদেন  আব্দুল্লাহ বিন লাদেন  ইয়াসসির বিন লাদেন  মুহাম্মাদ বিন লাদেন (জন্ম: ১৯৬৭)  তথ্যসূত্র  আরো পড়ুন     বিন লাদেনের কন্যা তেহরানে বসবাসে স্বাধীন : ইরান এফএম  (এএফপি ২৫শে ডিসেমর, ২০০৯)  বিষয়শ্রেণী:সৌদি পরিবার * বিষয়শ্রেণী:মুসলিম পরিবার বিষয়শ্রেণী:ব্যবসায়ী পরিবার
বেলকুইস মারলেনিস আলমানজার (জন্ম ১১ ই অক্টোবর, ১৯৯২), পেশাগতভাবে কার্ডি বি নামে পরিচিত কার্ডি বি আমেরিকান র‌্যাপার, গীতিকার। তার জন্ম এবং বেড়ে ওঠা নিউইয়র্ক সিটির দ্য ব্রঙ্কস-এ, তার অনেক পোস্ট এবং ভিডিও ভাইন এবং ইনস্টাগ্রামে ভাইরাল হওয়ার পরে তিনি ইন্টারনেট সেলিব্রিটি হয়েছিলেন।   প্রাথমিক জীবন  বেলকালিস মারলেনিস আলামঞ্জার ম্যানহাটনের ওয়াশিংটন হাইটসে ১১ ই অক্টোবর, ১৯৯২ সালে জন্মগ্রহণ করেছিলেন। তিনি দক্ষিণ ব্রঙ্কসের হাইব্রিজ পাড়ায় বেড়ে ওঠেন, তিনি হারবার্ট এইচ। লেহম্যান হাই স্কুল ক্যাম্পাসের একটি বৃত্তিমূলক উচ্চ বিদ্যালয় রেনেসাঁ হাই স্কুল ফর মিউজিকাল থিয়েটার অ্যান্ড টেকনোলজিতে পড়েন। কিশোরী থাকতে, কার্ডি বি লোয়ার ম্যানহাটনের একটি সুপার মার্কেটে চাকরি করতেন, ১৯ বছর বয়সে সুপার মার্কেট থেকে বরখাস্ত হওয়ার পরে, তার প্রাক্তন ম্যানেজার তাকে একটি স্ট্রিপ ক্লাবে কাজ করার পরামর্শ দিয়েছিল।   ক্যারিয়ার  ২০১৩ সালে, কার্ডি বি তার বেশ কয়েকটি ভিডিও সোশ্যাল মিডিয়ায় ভাইরাল হওয়ার পরে জনপ্রিয়তা পেয়েছিল। ২০১৫ সালে, কার্ডি বি ভিএইচ ১ রিয়েলিটি টেলিভিশন সিরিজ লাভ ও হিপ হপ: নিউইয়র্কের ষষ্ঠ সিজনে আত্মপ্রকাশ করেছিলেন।জেজবেল তাকে শোয়ের ষষ্ঠ সিজনের ব্রেকআউট তারকা হিসাবে বিবেচিত হয়েছিলেন।  ডান|থাম্ব| 2018 জিংল বলের ব্যাকস্টেজ এ কার্ডি বি  অর্জন কার্ডি বি একটি গ্র্যামি অ্যাওয়ার্ড, আটটি বিলবোর্ড মিউজিক অ্যাওয়ার্ড, পাঁচটি গিনেস বিশ্ব রেকর্ড, ৫ টি আমেরিকান মিউজিক এওয়ার্ড সহ এই পর্যন্ত ১৪১টি পুরস্কার লাভ করেন। প্রভাব বিলবোর্ড, দ্যা হলিউড রিপোর্টার সহ বেশ কয়েকটি প্রকাশনা তাকে হিপহপের রাণী উপদি দেয়। ২০১৯ সালে ভোগ (ম্যাগাজিন) ও দ্য ডেইলি টেলিগ্রাফ তাকে আমাদের সময়কার ফ্যাশন আইকন উপাদি দেয়। ব্রুকলিন যাদুঘরে তার ভাস্কর্য স্পটিফাই এর র‍্যাপক্যাভিয়ার "প্যান্থিয়ন" এর অংশ হিসাবে দেখানো হয়।  আরও দেখুন এমিনেম ড্রেইক  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী বিষয়শ্রেণী:নিউ ইয়র্ক (অঙ্গরাজ্য)-এর গীতিকার বিষয়শ্রেণী:শর্টি পুরস্কার বিজয়ী বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:এমটিভি ইএমএ বিজয়ী বিষয়শ্রেণী:মার্কিন এলজিবিটিকিউ সঙ্গীতশিল্পী বিষয়শ্রেণী:হিস্পানিক ও লাতিন আমেরিকান র‍্যাপার বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:নারীবাদী সঙ্গীতজ্ঞ বিষয়শ্রেণী:উভকামী সঙ্গীতজ্ঞ বিষয়শ্রেণী:আটলান্টিক রেকর্ডসের শিল্পী বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ক্যারিবীয় বংশোদ্ভূত মার্কিন ব্যক্তি বিষয়শ্রেণী:মার্কিন ইন্টারনেট ব্যক্তিত্ব বিষয়শ্রেণী:মার্কিন নারীবাদী বিষয়শ্রেণী:মার্কিন নারী হিপ হপ সঙ্গীতশিল্পী বিষয়শ্রেণী:মার্কিন নারী হিপ হপ সঙ্গীতজ্ঞ বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:২১শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন র‍্যাপার বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:উভকামী নারী বিষয়শ্রেণী:২১শ শতাব্দীর মার্কিন নারী সঙ্গীতজ্ঞ বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:স্পেনীয় বংশোদ্ভূত মার্কিন ব্যক্তি বিষয়শ্রেণী:উভকামী অভিনেত্রী বিষয়শ্রেণী:উভকামী গীতিকার বিষয়শ্রেণী:যৌন-ইতিবাচক নারীবাদী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
কেরণখাল বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।   আয়তন    জনসংখ্যা    ইতিহাস  কেরণখাল ইউনিয়ন পূর্বে বাড়েরা উত্তর ইউনিয়ন নামে পরিচিত ছিল।   অবস্থান ও সীমানা  চান্দিনা উপজেলার উত্তরাংশে কেরণখাল ইউনিয়নের অবস্থান। এ ইউনিয়নের পশ্চিমে মাধাইয়া ইউনিয়ন, দক্ষিণে বাড়েরা ইউনিয়ন, পূর্বে চান্দিনা পৌরসভা এবং উত্তরে দেবিদ্বার উপজেলার সুলতানপুর ইউনিয়ন ও ভানী ইউনিয়ন অবস্থিত।   প্রশাসনিক কাঠামো  কেরণখাল ইউনিয়ন চান্দিনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী  এই ইউনিয়নের উল্লেখযোগ্য খালের মধ্যে রয়েছে কার্জন খাল, যা ইউনিয়নের দক্ষিণ দিক দিয়ে যথাক্রমে হাড়িখোলা, থানগাঁও, ডুমুরিয়া, মন্তেরহাটখোলা ও পূর্ব আম্বরপুর গ্রামের পাশ দিয়ে প্রবাহিত হয়েছে।    হাট-বাজার    দর্শনীয় স্থান    জনপ্রতিনিধি    আরও দেখুন   চান্দিনা উপজেলা  চান্দিনা থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:চান্দিনা উপজেলার ইউনিয়ন
দ্বিতীয় চান্দারলি ইব্রাহিম পাশা (১৪২৯-১৪৯৯) ছিলেন একজন উসমানীয় রাজনীতিবিদ। তিনি ১৪৯৮ থেকে ১৪৯৯ সাল পর্যন্ত উসমানীয় সাম্রাজ্যের উজিরে আজম হিসেবে দায়িত্ব পালন করেছিলেন।İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, pp. 537–538. (Turkish)  তিনি চান্দারলি পরিবারের বংশধর ছিলেন। উসমানীয় সাম্রাজ্যের প্রথম শতাব্দীতে চান্দারলি পরিবার থেকে অনেকেই উজিরে আজম পদে দায়িত্ব পালন করেছিলেন। তাঁর পিতা চান্দারলি হালিল পাশাও ১৪৪৩ সাল থেকে ১৪৫৩ সালে তাঁর মৃত্যুদণ্ড কার্যকর না হওয়া পর্যন্ত উজিরে আজম হিসাবেও দায়িত্ব পালন করেছিলেন। ইব্রাহিম আদ্রিয়ানোপলের কাজী (বিচারক) নিযুক্ত হন এবং তার পিতার অপমান থেকে বেঁচে যান এবং ভবিষ্যতের সুলতান দ্বিতীয় বায়েজীদের গৃহশিক্ষক (লালা) এর দায়িত্ব গ্রহণের আগে ১৪৬৫ সালে তাকে কাজাস্কর (সেনাবাহিনীর বিচারক) নামকরণ করা হয়।  ১৪৮১ সালে দ্বিতীয় বায়েজীদ সিংহাসনে আরোহণ করলে তিনি দ্বিতীয় উজির হন। হার্সেকজাদে আহমেদ পাশাকে তার পদ থেকে বরখাস্ত করা হলে ১৪৯৮ সালে তিনি উজিরে আজম হিসাবে নিযুক্ত হন। পরের বছর তিনি সুলতান বায়েজিদের সাথে ভেনিসীয় অভিযানে যোগ দেন। তিনি নওপাকটোসের কাছে সামরিক শিবিরে মারা যান।  হুসেইন ও ঈসা নামে তাঁর দুই পুত্র ছিল। তারা প্রথম সেলিম এবং প্রথম সুলাইমানের শাসনামলে সাম্রাজ্যের বিভিন্ন পদে দায়িত্ব পালন করেছিলেন। ইস্তাম্বুল, বুরসা, আকসারাই এবং কাস্তামনুর মতো শহরে নির্মিত মসজিদ, স্নানাগার এবং মাদ্রাসার মতো দাতব্য কাজ চান্দারলি ইব্রাহিম পাশার ছিল।  তাকে ইজনিকে দাফন করা হয়।   আরও দেখুন   চান্দারলি পরিবার  উসমানীয় উজিরে আজমদের তালিকা   তথ্যসূত্র   বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম বিষয়শ্রেণী:১৪২৯-এ জন্ম বিষয়শ্রেণী:১৪৯৯-এ মৃত্যু বিষয়শ্রেণী:কাজাস্কর বিষয়শ্রেণী:লালা (শিরোনাম) বিষয়শ্রেণী:উসমানীয় সাম্রাজ্যের তুর্কি বিষয়শ্রেণী:১৪৯০-এর দশকে উসমানীয় সাম্রাজ্য বিষয়শ্রেণী:চান্দারলি পরিবার
আল-মোস্তফা আন্তর্জাতিক বিশ্ববিদ্যালয় (এমআইউ) (  ;  ) ইরানের কওমে অবস্থিত একটি আন্তর্জাতিক শিক্ষাপ্রতিষ্ঠান। প্রতিষ্ঠানটি ইসলামি এবং বিশ্ববিদ্যালয়ের আদলে প্রতিষ্ঠিত। ১৯৭৯ সালে এটি প্রতিষ্ঠিত হয়। শিক্ষাপ্রতিষ্ঠানটির আন্তর্জাতিক শাখা এবং অনুমোদিত স্কুল রয়েছে।  থাম্ব|300x300পিক্সেল| বিশ্ববিদ্যালয়ে ইসলামিক স্কুলের শিক্ষার্থীদের আন্তর্জাতিক কুরআন প্রতিযোগিতা   শিক্ষায়তনিক  বিশ্ববিদ্যালয়টি স্নাতক পর্যায়ে আন্তর্জাতিক শিক্ষার্থীদের (মহিলা পণ্ডিত সহ) ইসলামি শিক্ষা প্রদান করেছে। বিশ্ববিদ্যালয়টি এসব বিষয়ে পাঠদান করছেঃ   কুরআন  হাদীস  ইসলামিক আইনশাসন  ইসলামি দর্শন ও আলোচনা  ইসলামি রহস্যবাদ  অর্থনীতি  রাষ্ট্রবিজ্ঞান  মনোবিজ্ঞান  সমাজবিজ্ঞান  শিক্ষা  পরিচালনা  ফারসি ভাষা ও সাহিত্য  আরবি  ফরাসি এবং  রাশিয়ান।   এটি ইংরাজী, আরবি এবং ফারসি ভাষাতে শিয়া ইসলাম  সংশ্লিষ্ট বিষয়ে পাঠদান করছে।   আন্তর্জাতিক সংস্থায় সদস্যপদ  আন্তর্জাতিক বৈজ্ঞানিক-সাংস্কৃতিক সম্মেলনে অংশগ্রহণ ছাড়াও আল-মোস্তফা বিশ্ববিদ্যালয় নিম্নলিখিত আন্তর্জাতিক বৈজ্ঞানিক ফোরাম এবং সংস্থার সদস্য:   ইসলামিক বিশ্বের বিশ্ববিদ্যালয়সমূহের সংঘ( এফইউআই)  বিশ্ববিদ্যালয়সমূহের আন্তর্জাতিক সংগঠন (আইএইউ)  বিশ্ববিদ্যালয়সমূহের প্রধানদের আন্তর্জাতিক সংগঠন (আইএইউপি)  এশিয়া এবং প্রশান্ত মহাসাগরের বিশ্ববিদ্যালয়সমূহের সংগঠন(এউএপি)  বিশ্ব ইসলামি শিক্ষার্থীদের ইউনিয়ন (রোহামা)   ইতিহাস  ১৯৭৯ সালে বিশ্ববিদ্যালয়টি প্রতিষ্ঠিত হয়েছিল। বিশ্ববিদ্যালয়টির সদর দফতর তেহরানে অবস্থিত তবে ইরানের অন্যান্য কয়েকটি শহরে এর শাখা রয়েছে।   ২০২০ সালের ৪ ডিসেম্বর মার্কিন যুক্তরাষ্ট্রের সরকারি রাজস্ব বিভাগ ( স্টিভেন মুনুচিনের অধীনে) বিশ্ববিদ্যালয়টি অনুমোদিত করে।  বিশ্ববিদ্যালয় সেটার একটি প্রতিক্রিয়া প্রকাশ করে।    রাষ্ট্রপতি    আলী আব্বাসি (২০২০-২০১২  )  আলিরেজা আরাফি আল-মোস্তফা আন্তর্জাতিক বিশ্ববিদ্যালয়ের (এমআইইউ) প্রাক্তন সভাপতি   আরও দেখুন    আলী রেজা তাওয়াশোলি   তথ্যসূত্র       বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:ইরানের বিশ্ববিদ্যালয় বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান
রক সঙ্গীত পশ্চিমবঙ্গের মধ্যে সম্ভূত, কলকাতা, পশ্চিমবঙ্গ, ভারত. প্রথম পরিচিত বাংলা রক ব্যান্ড এবং ভারতের প্রথম রক ব্যান্ড ছিল Moheener Ghoraguli. আধুনিক কালে, এই ধরনের সঙ্গীত বিকৃত ইলেকট্রিক গিটার, খাদ গিটারএবং ড্রামস ব্যবহার করা হয়, কখনও কখনও সঙ্গে অনুষঙ্গী, pianos এবং কীবোর্ড. প্রথম বার যন্ত্র ব্যবহৃত আধুনিক কালে ছিল দ্বারা সংসর্গী, স্যাক্সোফোন, বাঁশি, বেহালা এবং খাদ, বেহালা. বাংলা রক এলাকার ভিত্তিতে দুটো ভাগে বিভক্ত: প'শ্চিমবঙ্গের বাংলা রক, আর বাংলাদেশের বংলা রক। প'শ্চিমবঙ্গের বাংলা রকের ম'ধ্যে ফ়স়িল্স়, ক্যাকটাস, ম'হীনের ঘোড়াগুলি ইত্যাদি আছে।  বিষয়শ্রেণী:রক সঙ্গীত ধারা বিষয়শ্রেণী:বাংলা সঙ্গীত বিষয়শ্রেণী:ভারতীয় সঙ্গীত
শাহজাহান মিয়া হচ্ছেন বাংলাদেশ জাতীয়তাবাদী দলের রাজনীতিবিদ এবং তিনি তৎকালীন রাজশাহী-১ ও চাঁপাইনবাবগঞ্জ-১ আসনের সাবেক সংসদ সদস্য।   জন্ম ও প্রাথমিক জীবন  শাহজাহান মিয়া ১০ জানুয়ারি ১৯৪৭ সালে শিবগঞ্জ পৌরসভায় জন্মগ্রহণ করেন। তার পিতা ফয়েজ আহমেদ মিঞা ও মাতা নৈবর নেসা। তিনি ১৯৬৪ সালে শিবগঞ্জ মডেল হাই স্কুল থেকে ম্যাট্রিকুলেশন এবং ১৯৬৬ সালে আদিনা ফজলুল হক সরকারি কলেজ থেকে এইচএসসি পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে স্নাতক ও ১৯৭০ সালে স্নাতকোত্তর ডিগ্রী অর্জন করেন।   রাজনৈতিক ও কর্মজীবন  শাহজাহান মিয়া একজন যুদ্ধাহত মুক্তিযুদ্ধা। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রাজশাহী-১ আসন থেকে বাংলাদেশ জাতীয়তাবাদী দলের প্রার্থী হিসাবে প্রথম সংসদ সদস্য নির্বাচিত হন। এর পর তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে পরপর পাঁচবার সংসদ সদস্য নির্বাচিত হন।  তিনি চাঁপাইনবাবগঞ্জ জেলা বিএনপির সভাপতি।  তিনি প্রতিমন্ত্রীর মর্যাদায় চাঁপাইনবাবগঞ্জ, লালমনিরহাট ও কুড়িগ্রাম জেলার দায়িত্বপ্রাপ্ত মন্ত্রী হিসেবে দায়িত্ব পালন করেন। এ ছাড়াও তিনি পর্যায়ক্রমে ধর্ম মন্ত্রণালয়, পাট ও বস্ত্র মন্ত্রণালয় ও স্বরাষ্ট্রমন্ত্রণালয়ের সংসদীয় স্থায়ী কমিটির সভাপতির দায়িত্ব হিসেবে পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:আদিনা ফজলুল হক সরকারি কলেজের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:চাঁপাইনবাবগঞ্জ জেলার ব্যক্তি
ইসলাম উদ্দিন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) (সিপিআই (এম)) এর অন্তর্গত। তিনি উত্তর ত্রিপুরা জেলা এবং ত্রিপুরার পূর্ব অঞ্চলের কদমতলা-কুর্তি বিধানসভা কেন্দ্রের প্রতিনিধিত্বকারী বিধানসভার সদস্য (এমএলএ)।   প্রারম্ভিক জীবন এবং রাজনৈতিক কর্মজীবন  ইসলাম উদ্দিন ২০১৮ সালের ত্রিপুরা বিধানসভা নির্বাচনে উত্তর ত্রিপুরা থেকে সিপিআইএম এর টিকিটে প্রতিদ্বন্দ্বিতা করেছিলেন এবং ২০,৭২১ ভোটের ৫৭.৭৩% অর্জন করেছিলেন। তিনি জাতীয়তাবাদী কংগ্রেস পার্টির গিয়াস উদ্দিন চৌধুরী এবং ভারতীয় জনতা পার্টির টিঙ্কু রায়ের বিপরীতে নির্বাচিত হন। তারা মোট ভোটের মধ্যে যথাক্রমে ৯৩৬ এবং ১৩,৮৩৯ ভোট পেয়েছেন।   তথ্যসূত্র   বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তর ত্রিপুরা জেলার ব্যক্তি বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি
হেলেন ব্ল্যাকবার্ন (২৫ মে ১৮৪২ - ১১ জানুয়ারি ১৯০৩) নারীবাদী এবং কর্মসংস্থানের ক্ষেত্রে নারী অধিকারের প্রচারক ছিলেন। ব্ল্যাকবার্ন ইংলিশওম্যানস রিভিউ-র সম্পাদকও ছিলেন।   জীবন  ব্ল্যাকবার্ন আয়ারল্যান্ডের কো. কেরির নাইটসটাউনে জন্মগ্রহণ করেন। তিনি কো. কেরির সিভিল ইঞ্জিনিয়ার বেউইক ব্ল্যাকবার্ন এবং কো ডারহামের ইসাবেলা ল্যাম্বের কন্যা। ১৮৫৯ সালে যখন তার পরিবার লন্ডনে চলে যায়, তখন তিনি শীঘ্রই ল্যাংহ্যাম প্লেস গ্রুপের নারীদের, বিশেষ করে জেসি বাউচারেট এবং এমিলি ফেইথফুলের সংস্পর্শে আসেন।  বছরের পর বছর ধরে ব্ল্যাকবার্ন এবং বাউচারেট বেশ কয়েকটি প্রচেষ্টায় একসাথে কাজ করেছিলেন। দুজনেই ছিলেন ইংলিশওম্যানস রিভিউর (ব্ল্যাকবার্ন, সম্পাদক, ১৮৮০-৯০; যুগ্ম সম্পাদক, ১৮৯০-৯৫) সম্পাদক। তারা সীমাবদ্ধ কর্মসংস্থান আইনের বিরুদ্ধে মহিলাদের কাজের অধিকার রক্ষার জন্য একসাথে ১৮৯১ সালে মহিলা কর্মসংস্থান প্রতিরক্ষা লীগ প্রতিষ্ঠা করে। তারা একসাথে দ্য কন্ডিশন অফ ওয়ার্কিং উইমেন অ্যান্ড দ্য ফ্যাক্টরি অ্যাক্টস, ১৮৯৬ সম্পাদনা করেন।  ব্ল্যাকবার্ন ১৮৭২ সালে ন্যাশনাল সোসাইটি ফর উইমেন্স ভোটাধিকারে যোগ দেন এবং ১৮৭৪ থেকে ১৮৮০ সাল পর্যন্ত সমাজের নির্বাহী কমিটির সম্পাদক ছিলেন। পরবর্তীকালে তিনি বেশ কয়েকটি সম্পর্কিত সংস্থায় একই পদে ছিলেন। এছাড়াও তিনি অধ্যয়নের সুযোগ নেন, প্রথমে ১৮৭৫ সালে, ইউনিভার্সিটি কলেজ লন্ডনে রোমান আইনে ক্লাস নেন, এবং পরে (১৮৮৬-৮৮) ইউনিভার্সিটি কলেজ, ব্রিস্টলে ক্লাস নেন।  ১৮৯০-এর দশকের শুরুতে, তিনি শার্লট কারমাইকেল স্টপসকে ব্রিটিশ ফ্রিউইমেন: দেয়ার হিস্টোরিকাল প্রিভিলেজ লেখায় সহায়তা করেন এই বিষয়ে তার নিজস্ব নোট সরবরাহ করে, তারপর ১৮৯৪ সালে প্রথম সংস্করণের পুরোটি কিনে। তিনি ১৮৯৫ সালে তার বয়স্ক বাবার যত্ন নেওয়ার জন্য অবসর গ্রহণ করেন, যদিও পরে তিনি তার কাজ নিতে ফিরে আসেন। বাম|থাম্ব| গিরটন কলেজে এখন বুককেসগুলির সাথে যুক্ত এলিজাবেথ সারাহ গিনিসের ক্যারোলিন অ্যাশর্স্ট বিগসের প্রতিকৃতি ব্ল্যাকবার্ন দুটি সংগ্রহকে অনুপ্রাণিত এবং অর্থায়ন করেছিল। প্রথমটি ছিল ১৮৮৫ সালে একটি শিল্প সংগ্রহ যা মহিলা শিল্পের ফলাফল দেখানোর জন্য পেশাদার মহিলাদের দ্বারা করা ছবি এবং কাজ অন্তর্ভুক্ত করেছিল। তিনি জোর দিয়েছিলেন যে এতে স্বেচ্ছামূলক বা অপেশাদার কাজ অন্তর্ভুক্ত হবে না তবে এটি মহিলা পেশাদারদের পণ্যগুলি দেখাবে। মহিলা শিল্পের ঋণ প্রদর্শনীতে ফ্লোরেন্স নাইটিঙ্গেল এবং মেরি কার্পেন্টারের মতো নেতৃস্থানীয় মহিলাদের প্রতিকৃতি অন্তর্ভুক্ত ছিল। এটি ব্রিস্টল বিশ্ববিদ্যালয়ে দান করা হয়েছিল, কিন্তু সাম্প্রতিক অনুসন্ধানগুলি ইঙ্গিত দেয় যে এই কাজটি এখন হারিয়ে গেছে। তার দ্বিতীয় সংগ্রহটি মহিলাদের একটি বই সংগ্রহের উপর কেন্দ্রীভূত ছিল। বইগুলি তার সংগ্রহ, বন্ধু এবং সেকেন্ড হ্যান্ড উৎস থেকে ছিল। বুকপ্লেটগুলি কমিশন করা হয়েছিল এবং দুটি বুককেস ছিল। বুককেসগুলি লিডিয়া বেকার এবং ক্যারোলিন আসহার্স্ট বিগসের চিত্রদিয়ে সাজানো হয়েছিল যারা ন্যাশনাল সোসাইটি ফর উইমেন্স ভোটাধিকারের কেন্দ্রীয় কমিটির পূর্ববর্তী চেয়ার ছিল। এই বুককেসগুলি গিরটন কলেজকে দেওয়া হয়েছিল এবং তারা উচ্ছ্বসিত।  ১৮৮০ সালে ব্ল্যাকবার্ন ব্রিস্টলের ওয়েস্ট অফ ইংল্যান্ড ভোটাধিকার সোসাইটির সেক্রেটারি ছিলেন এবং একটি বড় বিক্ষোভের প্রধান সংগঠক ছিলেন।   তথ্যসূত্র    বিষয়শ্রেণী:ভোটাধিকার কর্মী বিষয়শ্রেণী:ইংরেজ নারী সক্রিয়কর্মী বিষয়শ্রেণী:ইংরেজ সক্রিয়কর্মী বিষয়শ্রেণী:ইংরেজ নারীবাদী বিষয়শ্রেণী:১৯০৩-এ মৃত্যু বিষয়শ্রেণী:১৮৪২-এ জন্ম